EPCO ออกหุ้นกู้ 3 ชุด มูลค่ารวม 1 พันลบ. ขายรายใหญ่ 5-7 มิ.ย.นี้
EPCO ออกหุ้นกู้ 3 ชุด มูลค่ารวม 1 พันลบ. เสนอขายรายใหญ่ 5-7 มิ.ย.นี้ ขณะที่ "
29 พ.ค. 2560

บริษัท โรงพิมพ์ตะวันออก จำกัด (มหาชน) หรือ EPCO ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ วงเงินไม่เกิน 1,000 ล้านบาท ราคาที่เสนอขายหน่วยละ 1,000 บาท ชำระดอกเบี้ยทุก 6 เดือน ตลอดอายุของหุ้นกู้ อัตราดอกเบี้ยคงที่ 5.95% ต่อปี โดยบริษัทจะเสนอขายหุ้นกู้ทั้งหมดให้แก่ผู้ลงทุนสถาบันหรือผู้ลงทุนรายใหญ่ โดยมี บล.โนมูระ พัฒนสิน เป็นผู้จัดการการจัดจำหน่ายหุ้นกู้ ระยะเวลาเปิดให้จองซื้อ 5-7 มิ.ย.60
หุ้นกู้ดังกล่าว แบ่งการเสนอขายเป็น ชุดที่ 1 ครบกำหนดไถ่ถอนปี พ.ศ. 2562 อัตราดอกเบี้ยคงที่ 5.00% ต่อปีตลอดอายุหุ้นกู้ ชำระดอกเบี้ยทุก 3 เดือน จำนวนที่เสนอขายไม่เกิน 350 ล้านบาท
ชุดที่ 2 ครบกำหนดไถ่ถอนปี พ.ศ. 2563 อัตราดอกเบี้ยคงที่ 5.20% ต่อปีตลอดอายุหุ้นกู้ ชำระดอกเบี้ยทุก 3 เดือน จำนวนที่เสนอขายไม่เกิน 300 ล้านบาท
และ ชุดที่ 3 ครบกำหนดไถ่ถอนปี พ.ศ.2564 อัตราดอกเบี้ยคงที่ 5.35% ต่อปีตลอดอายุหุ้นกู้ ชำระดอกเบี้ยทุก 3 เดือน จำนวนที่เสนอขายไม่เกิน 350 ล้านบาท
ขณะที่บริษัท ทริส เรทติ้ง จำกัด จัดอันดับความน่าเชื่อถือของผู้ออกหุ้นกู้ที่ “BBB” แนวโน้มอันดับเครดิต “STABLE” เมื่อวันที่ 30 พ.ย.59